Ινδικά (Κτησίας)

Το Ινδικά (σε πολυτονικό: Ἰνδικά) είναι βιβλίο του αρχαιοέλληνα ιατρού Κτησία το οποίο υποτίθεται ότι περιγράφει την Ινδία. Γράφτηκε τον πέμπτο αιώνα π.Χ. και αποτελεί την πρώτη γνωστή ελληνική αναφορά σε εκείνη τη μακρινή χώρα. Ο Κτησίας ήταν ο γιατρός της αυλής του βασιλιά Αρταξέρξη Β΄ της Περσίας. Το βιβλίο δεν βασίζεται σε δικές του εμπειρίες, αλλά σε ιστορίες που μετέφεραν στην Περσία έμποροι, οι οποίοι κινούνταν μήκος του Δρόμου του Μεταξιού από τη Σηρική, μια χώρα βόρεια της Κίνας και της Ινδίας από την οποία προήλθε το εξημερωμένο μετάξι.